Пенчо Славейков
Желанията смятах суета…

chitanka.info

Желанията смятах суета,

и отчужден, другарко, от света,

жесток на дело, по-жесток на дума,

аз слънцето дори посрещах с глума.

И с клетва дигах неведнъж ръце.

Докле се спрях на твоето сърце

пред златните благословени двери.

Крило над мене ангел тих разпери.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.